open-index/open-wikipedia-markdown huggingface dataset:
Norges Grunnlov § 12

**Norges Grunnlov § 12** er den tolvte paragraf i Eidsvollsgrunnloven av 1814. Den slår fast at Norges konge utnevner den norske regjeringen og dens medlemmer. I praksis betyr dette kongen i statsråd. 

Etter en grunnlovsendring av 2. mai 1975, lød paragrafen: 

En grunnlovsendring av 2. februar 2006, kunngjort ved resolusjon 3. mars 2006 nr. 270, rettet opp språklige feil i 4. ledd, hvor *Ægtefeller* ble endret til *Ægtefæller*. 4. ledd lydet etter dette:

Den 21. mai 2012 vedtok Stortinget en grunnlovsendring hvor §§ 2, 4, 12, 16, 21, 22 og 27 ble endret. Den norske kirke ble da endret fra å være en statsreligion (§2) til å bli en Folkekirke som understøttes av staten (§16). Samtidig ble statskirken opphevet i § 2. Dette betyr at 2. ledd i § 12 ble opphevet, og den reviderte paragrafen lyder:

## Referanser
Hednesford

**Hednesford** er en liten by og verdslig sogn i Staffordshire i England innenfor distriktet Cannock Chase. Det ligger tilstøtende med Cannock Chase i nord og byen Cannock i sør.

Byen innbefatter tre distriktsråd med en befolkning som ved folketellingen i 2011 utgjorde 17 343 innbyggere. Den innbefatter også sognet Hednesford og deler av sognet Brindley Heath.

Det lokale fotballaget heter Hednesford Town FC og det vant cupen FA Trophy for 2004.

## Referanser


## Eksterne lenker
* 
* Hednesford Town Council
* Kart over Hednesford hos Streetmap.co.uk
* Friends of Hednesford Park
Zhou Shidi

**Zhou Shidi** (kinesisk: 周士第; pinyin: *Zhōu Shìdì*; født 1900 i det som nå er Qionghai på Hainan i Kina, død 30. juni 1979 i Beijing) var general i Folkets frigjøringshær og politiker i Kina.

Han ble uteksaminert fra Militærakademiet i Whampoa i 1924, og ble samme år medlem av Det kinesiske kommunistparti.

Tidlig under den annen sino-japanske krig ble han stabssjef for 120 av Åttende rutearmes divisjoner. Under den kinesiske borgerkrig kommanderte han 18. armegruppe.

Etter krigene innehadde han en rekke høye politiske embeder.
Bo’ao

**Bo'ao** er en storkommune på den kinesiske øya Hainans østkyst, og inngår administrativt i byfylket Qionghai.

Bo'ao ligger på en lang landtunge der en elv møter havet. 

I Bo'ao avholdes hvert år Boao Forum for Asia, der politikere fra Asia og Australia samt også kjente personer fra verden forøvrig møtes for å diskutere økonomi og miljø.
Ole Strømsborg

**Ole Aleksander Strømsborg** (født 22. august 1993) er en norsk fotballspiller som spiller forsvar for Kvik Halden.

Strømsborg debuterte i for Fredrikstad i 5-1 seieren mot Stabæk, etter det har han så å si vært fast i startoppstillingen til Fredrikstad. Han første Tippeligascoring kom 19. mai mot Strømsgodset på et frispark fra langt hold. 

Strømsborg signerte på slutten av 2011-sesongen for Sarpsborg 08, men FFK hentet han tilbake tidlig i januar 2012.

November 2013 signerte han en toårskontrakt for Kvik Halden FK.

## Referanser
Sheng Xuanhuai

**Sheng Xuanhuai** (), født 4. november 1844 i Changzhou i provinsen Jiangsu i Kina, død 27. april 1916) var en kinesisk embedsmann, reformpolitiker og pedagog. Han var transportminister under Qing-dynastiet, engasjerte seg i landets industrielle modernisering og fremmet den høyere tekniske utdannelse. Han grunnla Peiyanguniversitetet og forløperen til *Jiaotonguniversitetene*. Han opprettet i alt syv «Kinas første», blant annet den første moderne bank, første telegrafselskap, første jern- og stålverk.... 

Han var også kjent som **Sheng Gongbao** ().

## Referanser


## Litteratur
* Albert Feuerwerker:  *China's Early Industrialization; Sheng Hsuan-huai (1844–1916) and Mandarin Enterprise.* Cambridge, MA: Harvard University Press, 1958.
G8-toppmøtet 2012

**G8-toppmøtet 2012** var det 38. toppmøtet i G8-gruppen, og fant sted fra 18. mai til 19. mai 2012 under ledelse av president Barack Obama. Møtestedet var den amerikanske presidentens landsted Camp David.

## Hoveddeltakere

 
Russland har normalt vært representert av sin president under møtene. President Vladimir Putin deltok imidlertid ikke og landet var isteden representert ved statsminister Dmitrij Medvedev.

## Se også
* G8-toppmøtet 2007

## Referanser



## Eksterne lenker
*
Tiheda

**Tiheda** er en landsby i kommunen Kasepää i det østre Estland, langt nordvest langs innsjøen Peipus. Landsbyen strekker seg fra Mustvee i nord til tettstedet Kasepää i sør, langs en strandvei parallelt med riksvei 3. Tiheda er Europas lengste rekkelandsby (rekketun), av en type som på estisk kalles *tänavküla*. Den strekker seg 7 km rett sør-nord, hvor husene utelukkende ligger samlet på hver side av veien.  

Tiheda ble grunnlagt av gamle troende, en arkaisk ortodoks gruppe av kristne som ble utstøtt av den russiske kirke og forfulgt fra 1600-tallet. Etter henrettelsen av en av deres ledere ble sekten hardt forfulgt, og de fleste gamle troende flyktet til avsidesliggende hjørner av Tsar-Russland, blant annet til Tiheda og til deltaet av Donau. Begge steder slo de seg ned som fiskere. I Tiheda fisker mennene hele året, også vinterstid på isen av Peipus. De røyker og tørker fisken, og landsbyens befolkning er også habile grønnsaksdyrkere. Landsbyboerne opprettholder en opprinnelig daglig kultur som et tidsbilde av overgangen fra 1800- til 1900-tallet.  

## Referanser
Niebüll

**Niebüll** (dansk: *Nibø*l, friesisk *Naibel*) i Kreis Nordfriesland,  Schleswig-Holstein er en jernbaneby og luftkurort.

Niebüll er Nord-Frieslands tredje største by.  Byens historie går tilbake til 1436. Nibøls kirke er fra 1800-tallet. Byen ligger en mils vei fra nordsjøkysten, og har veiforbindelser til Danmark via Bundesstraße 5 fra Hamburg, og til Flensburg og Østersjøkysten via Bundesstraße 199 som passerer nabobyen Klixbüll. Jernbaneforbindelsen mellom Nordsjøkysten og Østersjøkysten er nedlagt og erstattet med ekspressbusser. Niebüll ligger i tilknytning til jernbanelinjen som opprinnelig forbandt Hamburg og Tønder (Marschbahn), men som nå går til Sylt som biljernbane. Stasjonen brukes også av bilturister på egne tog.

## Kultur
;Museer:
* Friesisches Museum (friluftsmuseum)
* Naturkunde-Museum (naturhistorie)
* Richard-Haizmann-Museum für Moderne Kunst.

Carl Ludwig Jessen (1833–1917), var en maler som skildret folkets dagligliv.
Richard Haizmann, (1914–1963), maler, grafiker, billedhugger og keramiker, levde fra 1934 til 1963 i Niebüll

## Referanser


## Eksterne lenker
*
Norsk Reiselivsmuseum

**Norsk Reiselivsmuseum** er et museum som ligger i sentrum av Balestrand i Sogn og Fjordane. 

Museet formidler reiselivshistorien her i landet fra begynnelsen av 1800-tallet fram til i dag. Museet holder til i et lokale, skåret inn i selve grunnfjellet i Balestrand og er det første en møter når en kommer til stedet med båt, bil eller buss. De nye lokalene åpnet 29. april 2016. De antikvariske bygningene på kaien i Balestrand hører også til museet. Husene er ulike i stil og ble bygget i perioden 1880–1920.

Vestnorsk Reiselivsmuseum ble etablert som en selvstendig stiftelse i 1986. I 2001 skiftet stiftelsen navn til Norsk Reiselivsmuseum. I 2007 ble Norsk Reiselivsmuseum konsolidert med De Heibergske Samlinger – Sogn Folkemuseum for så i 2009 å bli konsolidert som ein del av Musea i Sogn og Fjordane, der de fem store museene i fylket er med.
 
## Referanser


## Eksterne lenker
* De Heibergske Samlinger – Sogn Folkemuseum ,
* Musea i Sogn og Fjordane
Sprint-NM på skøyter 2009

**Sprint-NM på skøyter 2009** ble avholdt på Valle Hovin stadion i Oslo 3.–4. januar 2009. Junior-NM i Sprint for både damer og herrer ble også arrangert samme sted, samme helg. Teknisk arrangør var Aktiv Skøyteklubb.

## Aktuelle rekorder
### Mesterskapsrekorder

### Banerekorder

## Sammenlagt damer senior

## Sammenlagt herrer senior

## Sammenlagt damer junior

## Sammenlagt herrer junior

## Funksjonærer og delegerte
* Overdommere var Jan Lokshall (senior), Bjørn Pettersen (junior), assisterende overdommere var Ivar Øsmundset (senior) og Heidi Støen (junior).
* Startere var Ole Hermann Sørli (senior) og Morten Køpke (junior). 
* Teknisk delegert NSF: Tore B. Ramton

## Referanser




## Eksterne lenker
* 
* NSF's meny-side for mesterskapet 
* Uttak til NM sprint 2009 
;Resultat-lenker
* Norges Skøyteforbund – Resultatliste 
*  
*  
*  
*  
*  Resultater, senior og junior på SpeedskatingResults.com
Tåtten om Jøkel Buesson

***Tåtten om Jøkel Buesson*** (*Jökuls þáttr Búasonar*) er en tått, en kort islendingesaga fra 1300-tallet. Historien foregår på Grønland i landnåmstiden og handler om Jøkel, som er sønn av Búi Andríðsson, hovedpersonen i *[[Sagaen om kjalnesingene]]*, og om hans opplevelser. Sagaen har blitt beskrevet som «a tale whose events are even more improbable than those of the saga» og som «En fiktiv fortælling, skrevet i det 14. århundrede som en fortsættelse til Kjalnesinga saga».

Jøkel reiser til Grønland, han slåss med troll, han blir kong «yfir allt Serkland» (Afrika) og han gifter seg med flere afrikanske kongsdøtre.

Tåtten er oversatt til bokmål av Arnhild Mindrebø i 2014.
## Referanser
Muuga

**Muuga** er navnet på flere tettsteder i Estland:
* Muuga (Harjumaa), havneområde litt øst for byen Tallinn.
* Muuga (Lääne-Viru), landsby og storgods nordøst for Laekvere.
Trambulina Valea Cărbunării

**Trambulina Valea Cărbunării** er et skihoppanlegg ved byen Râșnov i Romania. Det ligger i dalen Valea Cărbunării, ca. 3 kilometer sørøst for Râșnov sentrum, og består av fire hoppbakker med størrelse K90 (HS100), K64 (HS71), K35 og K15. Det ble brukt under European Youth Olympic Festival (EYOF) i 2013, der den større nabobyen Brașov var hovedarrangør, og hadde renn i verdenscupen for kvinner første gang i mars 2014. Anlegget ble også brukt under junior-VM 2016,

Alle de fire hoppbakkene er utstyrt med plastmatter, slik at de også kan brukes i sommerhalvåret. Bakkene er også utstyrt med flomlysanlegg, heis og snøkanoner. Konstruktør av hoppanlegget er Christian Aske fra Østerrike.

Den første hoppbakken i Râșnov ble bygd i 1936. Hoppanlegget ble modernisert i 2001. Etter at det rumenske skiforbundet i 2007 inngikk en sponsoravtale med det rumenske turismedepartementet og det østerrikske oljeselskapet OMV, startet byggingen av et nytt hoppanlegg i Râşnov i juni 2009. Det ble offisielt innviet 30. august 2011. Sommeren 2011 startet også byggingen av en K90-bakke i anlegget. Den ble ferdigstilt høsten 2012, og er Romanias nest største hoppbakke, etter den nedlagte K110-bakken Tintina i Borșa.

Det bulgarske skiforbundet ønsker å arrangere bulgarske juniormesterskap i skihopping i Râșnov. Bulgaria har ikke lenger noe hoppanlegg som tilfredsstiller internasjonale krav, og bulgarske mesterskap i skihopping har i flere år blitt arrangert i Østerrike.

Bakkerekorden i K90-bakken er 105,5 meter, satt av David Siegel (Tyskland i mix-lagkonkurransen i junior-VM 2016. Rekorden i K64-bakken er 72,5 meter, satt av Simon Greiderer (Østerrike) i European Youth Olympic Festival 21. februar 2013 (på snø) og Jure Šinkovec (Slovenia) i et FIS-cuprenn 9. juni 2012 (på plast). Bakkerekord i K35-bakken er 40 meter, satt av Ștefan Valentin Blega (Romania) 27. oktober 2012.

Râșnov var tildelt veteran-VM i skihopping og kombinert 2014, men mesterskapet ble avlyst på grunn av snømangel. Junior-VM 2016 ble gjennomført til tross for snømangel og høye temperaturer, men værforholdene gjorde at verdenscuprennene for kvinner som skulle vært holdt knappe to uker etter junior-VM måtte avlyses.

## Viktige renn
### Kvinner

### Menn

### Mix

## Referanser


## Kilder
*Skisprungschanzen-Archiv: Râşnov (besøkt 28. februar 2016)
*Skisprungschanzen-Archiv: Romania starts into the future (17. oktober 2011, besøkt 19. mai 2012)
*Adevărul: Primele trei trambuline pentru FOTE, inaugurate la Râșnov (30. august 2011, besøkt 19. mai 2012)
*NewsBV.ro: FOTOGALERIE Trambulina K90 de la Râșnov este aproape gata  (22. september 2012, besøkt 20. januar 2013)
Muuga (Lääne-Viru)

**Muuga** (av estisk for «munk») er en landsby med 276 innbyggere (2006), og et tidligere katolsk munkegods i Laekvere kommune i fylket Lääne-Viru i Estland. Godset ble etablert på 1500-tallet *muuga* (av ordet for «munk») ble også navnet på landsbyen som grodde fram i nærheten. Åtte kilometer øst for dette stedet ligger en myr (Muuga soo) med en øy på en liten innsjø, hvor lokalbefolkningen ofte søkte tilflukt i ufredstid. I dette området ble det også anlagt et kloster. I myrområdet skal det på 1200-tallet ha blitt utkjempet et blodig slag mellom Den tyske orden og estere, hvor flere hundre kan ha omkommet.  

I årene 1816–1855 arbeidet astronomen Friedrich Georg Wilhelm Struve med et geodesi-prosjekt og konstruerte et trianguleringstårn i landsbyen Simuna. Meridianpunktet og tilhørende steder fra samme prosjekt ved Võivere-vindmølla står på UNESCOs verdensarvliste *(Struve Rock in Simuna)*. Den baltertyske kunstneren og adelsmannen Carl Timoleon von Neff kjøpte Muuga-godset i 1860, og bygde dagens pragtfulle hovedbygg. Von Neff var medlem av St. Petersburgs kunstakademi, hoffkunstner for tsaren, og æresmedlem av Firenzes kunstakademi. Den estiske kunstmaleren Henrik Olvi (1894–1972) bodde nær Muuga-godset, og malte mange motiver fra området gjennom hele livet. Han er begravet på Simuna kirkegård, i likhet med Carl Timoleon von Neff.

## Referanser
Langskipet gravfelt

**Langskipet gravfelt** er et gravfelt på sørenden av Handnesøya. Her er om lag 15 gravhauger fra vikingtiden. De fleste av disse er rundgraver, men det finnes to tydelige båtgraver. Det største er 32 meter lang og er noen av Helgelands største. Gravhaugene er godt synlige i terrenget. Innholdet i gravene ble tømt av gravrøvere på 1800-tallet. Gravhaugene er fredet etter kulturminneloven.

## Eksterne lenker
Norges Grunnlov § 27

**Norges Grunnlov § 27** er den tjuesyvende paragraf i Eidsvollsgrunnloven av 1814. Den slår fast at Norges statsråd ikke kan foreta beslutninger uten at mer enn halvparten av medlemmene er til stede. Den slår også fast at medlemmer av regjeringen som ikke tilhører statens religion, slik den er definert i Norges grunnlov § 2, heller ikke deltar i behandlingen av saker som angår denne.

Etter en grunnlovsendring av 15. mai 1919, kunngjort 24. mai 1919, lød paragrafen:

Den 21. mai 2012 vedtok Stortinget en grunnlovsendring av §§ 2, 4, 12, 16, 21, 22 og 27. Den norske kirke ble da endret fra å være en statsreligion (§2) til å bli en Folkekirke som understøttes av staten (§16). Samtidig ble statskirken opphevet i § 2. Dette medførte at 2. ledd falt bort, og den reviderte paragrafen lyder: 

## Referanser
Real Steel

***Real Steel*** er et sci-fi-actiondrama fra 2011. Filmen er regissert av Shawn Levy, og har Hugh Jackman, Dakota Goyo og Evangeline Lilly i hovedrollene.

## Handling
Charlie Kenton (Hugh Jackman) var en glimrende proffbokser i sin tid – problemet er bare at verden har forandret seg. Nå er det roboter som bokser mot hverandre. Charlie er nå en grinebiter av de sjeldne som prøver å trene opp robotene. Han er imidlertid helt elendig og får panikk i øyeblikket. Hans livslange venn Bailey (Evangeline Lilly) – hvis far trente Charlie når han var profesjonell – har vært med på alle oppturer og nedturer han har vært gjennom. Hun hjelper ham nå med å trene opp robotene og gir sin del av innsatsen for at han skal lykkes, men begynner å gå lei av å ta seg av Charlie i all motgangen. Dessuten skylder Charlie en haug med folk mye penger.

Men så dukker Charlies hittil ukjente elleve år gamle sønn, Max (Dakota Goyo), opp. Sammen trener de opp en robot fra skrothaugen, noe som egentlig er dømt til å mislykkes. De er flere ganger i ferd med å gi opp, men Charlie er fast bestemt på å ikke gi opp denne sjansen, som kan være hans siste.

## Rolleliste

## Eksterne lenker
* 
*
Norges Grunnlov § 21

**Norges Grunnlov § 21** er den 21. paragraf i Eidsvollsgrunnloven av 1814. Den slår fast at Norges konge utnevner alle sivile, geistlige og militære embedsmenn. Den slår også fast at norske borgere ved lov kan fritas fra embedet.

Etter grunnlovsendring av 26. mars 1980, kunngjort 2. mai 1980, lyder paragrafen:

Den 21. mai 2012 vedtok Stortinget en grunnlovsendring hvor §§ 2, 4, 12, 16, 21, 22 og 27 ble endret. Den norske kirke ble da endret fra å være en statsreligion (§2) til å bli en Folkekirke som understøttes av staten (§16). Samtidig ble statskirken opphevet i § 2. Ordet «geistlige» ble fjernet fra første punktum i § 21, og den reviderte paragrafen lyder:

## Referanser
Jacques-Nicolas Lemmens

**Jacques-Nicolas (Jaak-Nicolaas) Lemmens** (født 3. januar 1823 i Zoele-Parwijs nær Westerlo, død 30. januar 1881 i Sempst Près Malines nær Mechelen) var en belgisk komponist og organist. Lemmens underviste ved konservatoriet i Brussel, der han underviste en rekke talentfulle musikere; deriblant Alexandre Guilmant og Charles-Marie Widor.

## Utvalgte verker
* Tre Sonater (1874):
** Sonate Nr. 1 "Pontificale" i D-moll
*** 1. Allegro moderato
*** 2. Adagio
*** 3. Marche Pontificale (Maestoso)
*** 4. Fuga (Fanfare)
** Sonate Nr. 2 "O Filii" i E-moll
*** 1. Prélude (Allegro non troppo)
*** 2. Cantabile (Andante)
*** 3. Fuga (Allegro con fuoco)
** Sonate Nr. 3 "Pascale" i A-moll 
*** 1. Allegro
*** 2. Adoration (Andante sostenuto)
*** 3. Finale "Alleluia" (Maestoso recitando – Allegro)

## Referanser


## Eksterne lenker
*
Chioides

***Chioides*** er en slekt av sommerfugler som hører til familien smygere (Hesperiidae).

## Utseende
Nokså store (vingespenn ca. 50 millimeter), brune smygere. Bakvingen er trukket ut til en stjert. Forvingen har noen lyse (gjerne gulaktige) flekker.
## Levevis
I alle fall noen av artene har larver som lever på planter i erteblomstfamilien.
Disse sommerfuglene kan finnes i kanten av, og i lysninger inne i, tropisk og subtropisk skog.

## Utbredelse
Artene er utbredt i Sør- og Mellom-Amerika, fra Arizona og Texas til Argentina, også på noen av de Karibiske øyene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Eudaminae Mabille, 1877
*************** Slekten ***Chioides*** Lindsey, 1921 
**************** *[[Chioides albofasciatus]]* (Hewitson, 1867)
**************** *[[Chioides catillus]]* (Cramer, 1780)
**************** *[[Chioides churchi]]* Bell & Comstock, 1948
**************** *[[Chioides cinereus]]* (Mabille & Vuillot, 1891)
**************** *[[Chioides concinnus]]* (Mabille, 1877)
**************** *[[Chioides iverna]]* Evans, 1952
**************** *[[Chioides ixion]]* (Plötz, 1880)
**************** *[[Chioides marmorosa]]* (Herrich-Schäffer, 1865)
**************** *[[Chioides vintra]]* Evans, 1952
**************** *[[Chioides zilpa]]* (Butler, 1872)

## Kilder
* Brower, A.V.Z. og Warren, A. (2007) *Chioides* på *Tree of life* http://tolweb.org/Chioides/
* Markku Savela's Lepidoptera and some other life forms: Sjekkliste over artene. Hentet 18.5. 2012.
* Butterflies and Moths of North America – *Chioides albofasciatus* http://www.butterfliesandmoths.org/species/Chioides-albofasciatus

## Eksterne lenker
* 
* Butterflies of America – *Chioides* spp. http://butterfliesofamerica.com/t/Chioides_a.htm
Stein-Ivar Gravdal

**Stein-Ivar Gravdal** (født 12. mars 1974, død 7. februar 2012) var en norsk
fjellklatrer. Han omkom sammen med Bjørn-Eivind Årtun i en
klatreulykke på fjellet Kjerag i Rogaland. Gravdal var en erfaren klatrer, mest kjent for sine førstebestigninger på Kjerag, samt førstebestigningen av Nordveggen på Ulvetanna i Antarktis og første repetisjon av Norskeruta på Great Trango Tower i Karakorum. Gravdal skrev en rekke artikler om sin klatring.

## Viktigste bestigninger
* I 1995 førstebesteg han «Skjoldet» på Kjerag sammen med Gunnar Karlsen, Hjarrand Julsrud og Morten Diesen. Dette var den første klatreruta i hovedveggen i Kjerag-massivet.
* I januar 1996 førstebesteg han «Fjordcruise» sammen med Morten Diesen. Dette var første vinterbestigning av en klatrerute i Kjerag-massivet.
* Sommeren 1996 førstebesteg han «Hoka Hey» sammen med Trym Atle Sæland. Denne blir oppfattet som en av de aller flotteste klatrerutene på Kjerag.
* I 1997 førstebesteg han «Hundreårsbølgen» sammen med Trym Atle Sæland. Dette var den første bestigningen av en klatrerute i Smellveggen i Kjerag-massivet.
* I 1999 førstebesteg han en 1000-meters storvegg på Biacherahi Tower, Pakistan, sammen med Trym Atle Sæland.
* I 2005 førstebesteg han «Tsunami» på Kjerag sammen med Trym Atle Sæland, «kanskje den hardeste storveggslinje førstebesteget av nordmenn i Norge»
* I 2007 førstebesteg han Nordveggen på Ulvetanna (2950 meter) i Dronning Maud Land i Antarktis sammen med Robert Caspersen, Trond Hilde og Ivar Tollefsen.
* I 2008 nådde han toppen på Great Trango Tower i Karakorum sammen med Rolf Bae, Bjarte Bø og Sigurd Felde. De var den andre ekspedisjonen som besteg toppen av det 6286 meter høye fjellet via den såkalte «Norskeruta». De brukte 27 dager på turen opp og 3 dager på returen.
* I februar 2009 førstebesteg han «Strandhogg» på Kjerag, en 800 meter høy isformasjon som ble klatret på en lang dag sammen med Bjørn-Eivind Årtun.

## Egne artikler
* Halvveis i Pakiland. *[[Norsk Klatring]]* 34 (Nr. 6, 1999). ISSN 0804-9122
* The Shield, avdeling Norge. Kjerag 1995. *Vertikale Vest, Bergen Klatreklubb 25 år 1978-2003*. Bergen Klatreklubb 2003. ISBN 82-303-0102-6.
* Fram og tilbake er ikke like langt. Latok 1 2001. *Vertikale Vest, Bergen Klatreklubb 25 år 1978-2003*. Bergen Klatreklubb 2003. ISBN 82-303-0102-6. 
* Ulvetanna, North Face. *Alpinist* 20 (engelsk, summer 2007), http://www.alpinist.com/doc/ALP20/climbing-note-gravdal-ulvetanna-antarctica
* Trango: En drøm går i oppfyllelse. *[[Klatring]]* 87 (Nr. 5, 2008)  ISSN 1503-5913
* Fra tresko til Trango. *Klatring* 94 (Nr. 6, 2009)  ISSN 1503-5913
* Trango – En triumf. (Cecilie Skog, red.) *Til Rolf – Tusen fine turer og én trist*. Gyldendal Norsk Forlag 2009. ISBN 978-82-05-39154-3
* Strandhogg. *Tidsskrift for norsk alpin klatring* 02. Norsk Tindeklub 2010. ISSN 1891-4039.

## Referanser


## Eksterne lenker
* Geir Arne Bore. In memoriam: Bjørn-Eivind Årtun og Stein-Ivar Gravdal, en oversikt over hva de har klatret, 12. februar 2012, http://borebloggen.blogspot.com/2012/02/in-memorian-bjrn-eivind-artun-og-stein.html (Besøkt 20. mai 2012.)
Handnes

**Handnes** er et sted på sørspissen av Handnesøya i Nesna kommune i Nordland. Her er øyas fergeleie lokalisert og Handnes er derfor øyas trafikknutepunkt og samlingssted med Handnes forsamlingshus, Handnesøya skole, Handnesøya Maskinrings verksted. Fylkesvei 7382 går herfra til begge sider av øya.
Fergen mellom Nesna og Nesnaøyene har ett av sine fire anløpssteder på Handnes, ved siden av Vikholmen, Handnesøy og Tomma. 

Tidligere gikk trafikken over kaien på Saura. 

På Handsnes finner man flere felt med gravhauger fra bronsealder - jernalder, bl.a. Langskipet gravfelt. 
  

## Referanser
Jökuls þáttr Bárðarsonar

**Jökuls þáttr Bárðarsonar** («Tåtten om Jøkull Bårdson») er en tått, en kort islendingesaga fra 1200-tallet. Historien foregår i Norge og på Island ca år 1028–1030 og handler om Jøkull, som er sønn av Bárðar Jökulssonar, og hans opplevelser fra striden mellom Håkon jarl og Olav den hellige. Sagaen, som er svært kort, tilsvarer kapittel 182 i Olav den helliges saga i Heimskringla.

Jøkull får kommandoen over skipet «Visund», som Håkon tok fra Olav. Jøkull blir senere tatt til fange av Olav og hans menn, og drept. Tåtten inneholder to korte kvad som Jøkull skal ha fremsagt.

## Se også
* Þórodds þáttr Snorrasonar, en annen tått som tilsvarer et kapittel fra samme saga
## Referanser
Berestetsjko

**Berestetsjko** (ukrainsk: Берестечко; polsk: *Beresteczko*) er en by i Volyn oblast i Ukraina. Den ligger ved elven Styr. Byen hadde  innbyggere i 2001.

Berestetsjko mottok Magdeburg-rettighet i 1547. I 1651 stod slaget ved Berestetsjko nær byen.

Et kloster som en gang fantes nær Berestetsjko ble rasert av sovjethæren. Fra 1795 inntil revolusjonen i Russland i 1917 var Berestetsjko en del av det russiske riket; fra 1921 til 1939 var den en del av Polen. Fra 1939 var byen først en del av Den ukrainske sosialistiske sovjetrepublikk og så det uavhengige Ukraina.

## Referanser


## Eksterne lenker
* 
* Berestechko hos *Encyclopedia of Ukraine*
* www.berestechko.info(nett-portal)
She’s Out of My League

***She's Out of My League*** er en romantisk komedie fra 2010. Filmen er regissert av Jim Field Smith, og har Jay Baruchel og Alice Eve i hovedrollene.

## Handling
Kirk (Jay Baruchel) er en gjennomsnittlig fyr på alle måter, som har en gjennomsnittlig jobb, en helt gjennomsnittlig kjæreste og fullstendig gjennomsnittlige venner. Men så slår Kirk opp med kjæresten, og alle som står ham nær blir sjokkerte over hvem som er hans neste dame – den vakre, nærmest perfekte Molly (Alice Eve), som er en klar tier på skalaen. Mange, inkludert Kirk selv, lurer på om hun egentlig er for perfekt for ham. Kan et slikt forhold vare i lengden?

## Rolleliste

## Eksterne lenker
* 
*
Riffjellene

**Riffjellene**, eller bare **Rif**, er en fjellkjede og et geografisk område langs Marokkos middelhavskyst. Navnet kommer fra berbisk *Arif*. Området strekker seg Kapp Spartel og Tanger i vest til Ras Kebdana og elva Moulouya i øst, og fra Middelhavet i nord til elva Ouargha i sør.

Fjellkjeden er ikke en del av Atlasfjellene i geologisk forstand, men tilhører samme fjellkjedefoldning som Gibraltarklippen og Cordilleras Béticas i Spania. Den høyeste toppen er Jbel Tidirhine på 2&nbsp;456&nbsp;moh. Riffjellene er det mest nedbørrike området i Marokko, og enkelte steder har en årsnedbør på over 2000&nbsp;mm.

Riffjellene var dekket av skog, og vegetasjonen var lite påvirket av menneskelig virksomhet helt fram Saʿdiene kom til makten på 1500-tallet. Skogene er nå fragmenterte og inngår i et lappeteppe som ellers består av maquis, beitemark og åkre. Det vanligste treet er korkeik som danner store skoger på sur jord i lavlandet. I denne åpne skogen vokser jordbærtre, trelyng og *[[Cistus]]*. I eroderte daler finnes sandaraksypress. Termomediterran vegetasjon med oliven, mastikstre og johannesbrødtre var vanlig i dalbunnene, men er nå bare bevart noen få steder.

I midlere høyder er det store skoger med den løvfellende arten kanarieeik, noen steder blandet med pyreneereik og strandfuru (subsp. *hamiltonii*). I de høyeste områdene dominerer atlasseder. Steineik og kermeseik er mindre vanlige enn de andre eikeartene. Den endemiske marokkansk edelgran danner store skoger i vest. Langs elvene vokser svartor sammen med hengebjørk, trollhegg (subsp. *baetica*) og portugalhegg. Det finnes også rike våtmarker med interessant flora, blant annet myrer med torvmose.

Rif er kjent for Rifkrigen, der spanjoler og franskmenn kjempet en langvarig kamp mot berbiske opprørere på 1920-tallet. Klima og jordsmonn passer godt til å dyrke cannabis, og det meste av den marokkanske produksjonen skjer i Riffjellene. I 2003 ble  brukt til cannabisdyrking, og Marokko leverte 42&nbsp;% av verdensproduksjonen av hasjisj.

## Referanser


## Eksterne lenker
*
Dana Fuchs

**Dana Fuchs** (født 10. januar 1976) er en amerikansk sanger, låtskriver og skuespillerinne. Hun er mest kjent for sin rolle som Sadie i filmen Across the Universe.

## Biografi
Fuchs ble født i New Jersey og er oppvokst i Wildwood, Florida. Da hun var tolv år ble hun med i First Baptist Gospel Choir og begynte å synge for publikum. Som 16-åring var hun frontfigur i et populært lokalband.

## Karriere
The Dana Fuchs Band ga ut en CD, *Lonely For A Lifetime*, i 2003. Et livealbum, *Live In NYC*, ble sluppet 1. april 2008. Det andre studioalbumet *Love To Beg* ble utgitt i 2011.
Dana Fuchs spilte rollen som Sadie i Julie Taylors Across the Universe og har også portrettert Janis Joplin på scenen i musikalen *Love, Janis*.

## Annet
Dana Fuchs bruker mye tid på å turnere, og har vært i Norge flere ganger, blant annet på Notodden Blues Festival.

## Diskografi

## Referanser


## Eksterne lenker
* 
* 
* 
* Dana Fuchs på Twitter
Chrysoplectrum

***Chrysoplectrum*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn ca. 40 millimeter), kraftige, mørkbrune smygere. Forvingen har noen lyse flekker.
Noen arter har metallisk grønne skjell ved roten av vingene.

## Levevis
I alle fall noen av artene lever i tropisk regnskog.

## Utbredelse
Artene er utbredt i Sør- og Mellom-Amerika, fra Mexico i nord til det sørlige Brasil (Santa Catarina) i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *Chrysoplectrum* Watson, 1893 
**************** *[[Chrysoplectrum albovenae]]* Bell, 1932
**************** *[[Chrysoplectrum bahiana]]* (Herrich-Schäffer, 1869)
**************** *[[Chrysoplectrum cuminaensis]]* d'Almeida, 1976
**************** *[[Chrysoplectrum epicincea]]* (Butler & Druce, 1872)
**************** *[[Chrysoplectrum orpheus]]* (Plötz, 1881)
**************** *[[Chrysoplectrum orphne]]* (Plötz, 1881)
**************** *[[Chrysoplectrum otriades]]* (Hewitson, 1867)
**************** *[[Chrysoplectrum perna]]* Evans, 1952
**************** *[[Chrysoplectrum perniciosus]]* (Herrich-Schäffer, 1869)
**************** *[[Chrysoplectrum pervivax]]* (Hübner, 1819)

## Kilder
* Brower, A.V.Z. og Warren, A. (2007) *Chrysoplectrum* på *Tree of life* http://tolweb.org/Chrysoplectrum/
* Markku Savela's Lepidoptera and some other life forms: Sjekkliste over artene. Hentet 18.5. 2012.
* Butterflies of Amazonia – *Chrysoplectrum perniciosus* http://www.learnaboutbutterflies.com/Amazon%20-%20Chrysoplectrum%20perniciosus.htm

## Eksterne lenker
* 
* Butterflies of America – *Chrysoplectrum* spp. http://butterfliesofamerica.com/t/Chrysoplectrum_a.htm
Radoslav Velikov

**Radoslav Marinov Velikov** (bulgarsk: Радослав Маринов Великов; født 2. september 1983) er en bulgarsk bryter som bryter fristil i 55-kilosklassen. Han vil representere Bulgaria under Sommer-OL 2012 i London, etter å ha kvalifisert seg via kvalifiseringen for verden. Han har bronsemedalje fra Sommer-OL 2008.

## Eksterne lenker
*
Däwlet Nïjazbekov

**Däwlet Sjorauly Nïjazbekov** (kasakhisk: ; født 12. februar 1989) er en kasakhstansk bryter som bryter fristil i 55-kilosklassen. Han representerte Kasakhstan under Sommer-OL 2012 i London, etter å ha kvalifisert seg via kvalifiseringen for verden.

Under Sommer-OL 2020 i Tokyo som ble arrangert i 2021, ble han nummer 5. 

## Referanser


## Eksterne lenker
*
Viktor Lebedev

**Viktor Nikolajevitsj Lebedev** (russisk Виктор Николаевич Лебедев; født 10. mars 1988) er en russisk bryter som bryter fristil i 55-kilosklassen. Han representerte Russland under Sommer-OL 2012 i London, etter å ha kvalifisert seg via kvalifiseringen for verden.

## Eksterne lenker
*
Snezjinka

**Snezjinka** (russisk: *Снежинка*, norsk: *Snøfnugg*) er et skihoppanlegg ved byen Tsjajkovskij i Russland. Det ligger sørvest for bykjernen, sørøst for elva Kama. Anlegget består av fem hoppbakker med størrelse K125 (HS140), K95 (HS106), K65 (HS72), K40 og K20.

Hoppanlegget besto opprinnelig av hoppbakker med størrelse K10, K20, K40, K70 og K90. De tre største ble åpnet henholdsvis i 1980, 1984 og 1985. Disse bakkene hadde flere viktige renn, som den russiske spartakiaden i 1985 og 1989, det sovjetiske mesterskapet i 1989 og det russiske mesterskapet i 1994. Men i likhet med de fleste andre hoppbakkene i Russland ble bakkene i Tsjajkovskij utover på 1990- og 2000-tallet stående og forfalle.

I 2010 startet byggingen av et nytt og tidsmessig hoppanlegg samme sted. Det var planlagt at det nye hoppanlegget skulle åpnes med kontinentalcuprenn i kombinert i februar 2012, men byggingen ble noe forsinket, slik at det på det tidspunktet bare kunne gjennomføres treningshopping. Hoppbakkene ble tatt i bruk i renn med det russiske mesterskapet i mars. I januar 2014 hadde anlegget renn i kvinnenes verdenscup i hopp og verdenscupen i kombinert.

Bakkerekorden i K125-bakken er 146 meter, satt av Martin Hamann (Tyskland) i kontinentalcupen 13. mars 2016. I K95-bakken er bakkerekorden 106,5 meter, satt av Jevgenij Klimov i det russiske mesterskapet i kombinert 29. mars 2014. Artur Sultangulov (Russland) tangerte denne rekorden 22. mars 2015.

## Verdenscuprenn (spesielt hopp)

## Referanser


## Hovedkilder og andre eksterne lenker
* Skisprungschanzen-Archiv: Chaykovskiy (engelsk, besøkt 19. mai 2012)
* Skisprungschanzen-Archiv: First jumps at Chaykovskiy performed (engelsk, 17. februar 2012, besøkt 19. mai 2012)
* SKI-LINE: Ski jump Tschaikowski (RUS) (engelsk, besøkt 19. mai 2012)
* Tsjajkovskij.ru: Чемпионаты России в Чайковском (russisk, 27. mars 2012, besøkt 19. mai 2012)
* Ural-Inform TV: В Чайковском открыт первый в российской истории комплекс трамплинов (russisk, 17. februar 2012, besøkt 19. mai 2012)
Idrettslaget Malm

:*For idrettslaget fra Verran, se [[Malm Idrettslag]].*
**Idrettslaget Malm** i Sulitjelma i Nordland ble stiftet 15. mars 1893 som et sosialt samlingspunkt for alle som jobbet i eller utenfor gruvene. Skihytta ved Kjelvatn ble satt opp av IL Malm. Idrettslaget var sterke på ski; både langrenn og hopp var disipliner idrettslaget tidligere drev med, mens det nå for tiden går i alpint. IL Malm spilte også fotball, drev med turn og andre idrettslige og sportslige aktiviteter.

## Litteratur
* Bernt Gøran Lund: *[http://urn.nb.no/URN:NBN:no-nb_digibok_2008012204021 IL. Malm 100 år 1893-1993]*. Fauske Boktrykkeri 1993

## Eksterne lenker
* IL Malm
Yang Kyong-il

**Yang Kyong-il** (født 7. august 1989 i Pyongyang) er en nordkoreansk bryter som bryter fristil i 55-kilosklassen. Han representerte Nord-Korea under Sommer-OL 2012 i London, etter å ha kvalifisert seg via kvalifiseringen for Asia.

## Eksterne lenker
*
Dyscophellus

***Dyscophellus*** er en slekt av sommerfugler som hører til familien smygere (Hesperiidae).

## Utseende
Store (vingespenn 50-60 millimeter), kraftige, kanelbrune smygere. Antennen er ganske tilspisset ytterst med en lang "krok". Fasettøynene er røde når sommerfuglene er i live. Vingene har små, svarte flekker, men er ellers ensfargede.
Hos hannene danner vingenes forkant en fold, inne i denne sitter såkalte duftskjell (androconia).

## Levevis
Disse store smygerne finnes gjerne i litt høytliggende skoger, og flyr i skumringen.
De er store, litt spoleformede og har en rask flukt, slik forveksles de lett med svermere (Sphingidae).

## Utbredelse
Artene er utbredt i Sør- og Mellom-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Eudaminae Mabille, 1877
*************** Slekten ***Dyscophellus*** Godman & Salvin, 1893 
**************** *[[Dyscophellus diaphorus]]* (Mabille & Boullet, 1912)
**************** *[[Dyscophellus erythras]]* (Mabille, 1888)
**************** *[[Dyscophellus marian]]* Evans, 1952
**************** *[[Dyscophellus mielkei]]* Austin, 2008
**************** *[[Dyscophellus phraxanor]]* (Hewitson, 1876)
**************** *[[Dyscophellus porcius]]* (C. & R. Felder, 1862)
**************** *[[Dyscophellus porsena]]* (Bell, 1934)
**************** *[[Dyscophellus ramon]]* Evans, 1952
**************** *[[Dyscophellus ramusis]]* (Stoll, 1781)
**************** *[[Dyscophellus sebaldus]]* (Stoll, 1781)

## Kilder
* Brower, A.V.Z. og Warren, A. (2007) *Dyscophellus* på *Tree of life* http://tolweb.org/Dyscophellus/
* Markku Savela's Lepidoptera and some other life forms: Sjekkliste over artene. Hentet 18.5. 2012.
* Butterflies of the Andes – *Dyscophellus ethyras* http://www.learnaboutbutterflies.com/Andes%20-%20Dyscophellus%20ethyras.htm
* Butterflies of Amazonia – *Dyscophellus porcius* http://www.learnaboutbutterflies.com/Amazon%20-%20Discophellus%20porcius.htm

## Eksterne lenker
* 
* Butterflies of America – *Dyscophellus* spp. http://butterfliesofamerica.com/t/Dyscophellus_a.htm
Horokhiv rajon

**Horokhiv rajon** (ukrainsk: Горохівський район) er en tidligere rajon i Volyn oblast vest i Ukraina. Det administrative senteret var Horokhiv. Ved den administrative reformen i 2020 ble Horokhiv rajon innlemmet i Lutsk rajon.

## Byer
*Horokhiv (Горохів) 
*Berestetsjko (Берестечко)

## Tettsteder
*Mar'yanikva (Мар'янівка)
*Senkevichivka (Сенкевичівка)

## Referanser


## Eksterne lenker
*
Ahmet Peker

**Ahmet Peker** (født 4. november 1989) er en tyrkisk bryter som bryter fristil i 55-kilosklassen. Han vil representere Tyrkia under Sommer-OL 2012 i London, etter å ha kvalifisert seg via kvalifiseringen for Europa.

## Eksterne lenker
*
Franklin Gómez

**Franklin Gómez** (født 15. august 1986) er en puertoricansk bryter som bryter fristil i 60-kilosklassen. Han vil representere Puerto Rico under Sommer-OL 2012 i London, etter å ha kvalifisert seg via kvalifiseringen for verden.

Under Sommer-OL 2020 i Tokyo som ble arrangert i 2021, ble han utslått i første runde. 

## Referanser


## Eksterne lenker
*
Gemeinsame Normdatei

**Gemeinsame Normdatei** (**GND**) er et autoritetspostregister som blir drifta og vedlikeholdt av Deutsche Nationalbibliothek (DNB) med alle de tyske biblioteksforeningene, Österreichischer Bibliothekenverbund (obv) og Schweizerische Nationalbibliothek i samarbeid. 

GND erstatter fra 19. april 2012 de tidligere *[[Personennamendatei]]* (PND), *Schlagwortnormdatei* (SWD), *Gemeinsame Körperschaftsdatei* (GKD) og *Deutsches Musikarchiv* (DMA-EST-Datei) og omfatter derned personer, bedrifter, arrangementer, geografiske data og begrep.

Gjennom prosjektet Virtual International Authority File (VIAF) er GND knyttet sammen med andre nasjonale autoritetsposter via konkordansfiler.

## Grunnlag
Målet med GND er å knytte sammen de mange ulike ressursene og informasjonskildene som biblioteker og andre kulturinstitusjoner i det tyskspråklege området tilbyr. Datasett som er overført uendra fra de tidligere autoritetsregistrene til GND har dei samme nøkkelverdiene som før, nå i identifikatoren *GND-Nummer*. Dubletter blir samordnet og datasetta suksessivt foreberedt for semantisk web. 

GND bruker regelverket RDA og er basert på utvekslingsformatet MARC 21-authority.

## Innhold og omfang
På det tidspunktet *Gemeinsame Normdatei* ble innført inneholdt registeret 9&nbsp;493&nbsp;860 datasett av følgende entitetstyper:

* 4&nbsp;456&nbsp;000 personnavn («ikke individualisert», dvs uten typebetegnelse)
* 2&nbsp;650&nbsp;000 personar («individualisert», type p)
* 1&nbsp;145&nbsp;000 bedrifter, juridiske personer og lignende (type k) – *Körperschaften*
* 571&nbsp;000 arrangementer og kongresser (type v) – *Veranstaltungen*
* 286&nbsp;000 geografiske data (type g)
* 200&nbsp;000 fagtermer (type s) – *Sachbegriffe*
* 187&nbsp;000 verk (type w) – eksempelvis for verket *Gemeinsame Normdaten* i «Autoritetspost» nederst i denne artikkelen.

## Referanser


## Litteratur
* Eva-Maria Gulder: *Die Gemeinsame Normdatei (GND)*. Bayerische Staatsbibliothek München (Normdatenredaktion), september 2011. (pdf-fil)

## Eksterne lenker
* 
* Søk i OGND (en tjeneste av Bibliotheksservice-Zentrum Baden-Württemberg)
* Søk i DNB-Portal (Deutsche Nationalbibliothek)
* Gemeinsame Normdatei (GND)  i BSZ Wiki
* GND-MARC-Format, Version 1.1 (per 15. august 2011)
* Deutsche Nationalbibliothek sin ''Linked Data Service''
Kenichi Yumoto

**Kenichi Yumoto** (født 4. desember 1984) er en japansk bryter som bryter fristil i 60-kilosklassen. Han representerte Japan under Sommer-OL 2012 i London, etter å ha kvalifisert seg via kvalifiseringen for verden. Han har en sølvmedalje fra Sommer-OL 2008.

## Referanser


## Eksterne lenker
*
Tåtten om Odd Ufeigsson

**Tåtten om Odd Ufeigsson** (norrønt *Odds þáttr Ófeigssonar*) er en tått, en kort islendingesaga fra 1200-tallet. Historien foregår i Norge og Island ca år 1055–1056 og handler om *Oddr Ófeigrsson*, som også er kjent fra Sambandsmennenes saga. Sagaen har blitt beskrevet som «et slags tillegg til Sambandsmennenes saga» «though the tale has little in common with Bandamanna saga except that its hero is presented as a worthy merchant in both works».

Odd seiler til Norge, men på grunn av dårlig bør havner han i Finnmark, hvor han handler med samene. På hjemveien blir han oppholdt av kong Harald Hardråde som vil kreve inn skatt for finnmarkshandelen. Odd lykkes flere ganger med å gjemme varene og lure kongen, takket være råd fra vennen Thorstein. 

Tåtten er bevart i håndskriftet Morkinskinna. Den er oversatt til nynorsk to ganger, av Johan Hovstad i 1939 som *Odd Ofeigsson* og av Sveinbjørn Aursland i 1980 som *Tåtten om Odd Ofeigsson*. Siste norske utgave *Tåtten om Odd Ufeigsson* ved Silje Beite Løken i fembindsverket *Islendingesagaene*, 2014.
## Referanser

;Eksterne lenker

* heimskringla.no, dansk fulltekst
Slow Down (sang fra 1958)

**«Slow Down»** er en sang skrevet og fremført av Larry Williams. Sangen ble utgitt i 1958 som B-siden til singlen «Dizzy Miss Lizzy». The Beatles ga ut en coverversjon som først ble utgitt 19. juni 1964 på deres EP *Long Tall Sally*.

## Larry Williams musikere per 1958/1959

*Larry Williams: piano, vokal
*Ernie Freeman: piano
*Barney Kessel: gitar
*Renè Hall: bass, gitar
*Plas Johnson: tenorsaksofon
*Alvin «Red» Tyler: barytonsaksofon
*Gerald Wilso: trompet
*Earl Palmer: trommer

## The Beatles' versjon

1. juni 1964 var The Beatles i Abbey Road Studios hvor innspillingene for deres tredje britiske album A Hard Day's Night var i en avsluttende fase for deres forestående verdensturne (de ble ferdige med innspillingene til albumet dagen etter). De hadde to innspilte sanger som ble sett på som upassende til albumet. Dette gjaldt «Long Tall Sally» og «I Call Your Name». De to hadde de allerede blitt gitt til det amerikanske markedet på albumet *[[The Beatles' Second Album]]*. Derfor ble det til at de spilte inn Carl Perkins' «Matchbox» og Larry Williams' «Slow Down» denne dagen, slik at disse kunne utfylle en EP sammen med «Long Tall Sally» og «I Call Your Name».  I USA kom «Slow Down» og «Matcbox» ut 20. juli 1964 på det amerikanske albumet *[[Something New]]*

De spilte inn seks tagninger med grunnkomp hvorpå John Lennon la på sin stemme to ganger. Dette merkes spesielt i andre vers der han synger «boy» og «girl» om hverandre i setningen «but now you got a boy/girl friend down the street». Ellers er McCartneys bass mikset veldig ned så den nesten ikke høres.

4. juni 1964 var produsent George Martin i studio for å legge på piano. The Beatles var ikke i studio; Lennon, Paul McCartney og George Harrison hadde startet sin verdensturné i Danmark med Jimmy Nicol bak trommesettet. Ringo Starr hadde dagen forut blitt lagt inn på sykehus for å fjerne mandlene. Han ble med igjen i gruppen 15. juni 1964 da de spilte i Melbourne, Australia.

The Beatles spilte inn to andre sanger komponert av Larry Williams. Det gjorde de på Williams' 30-årsdag 10. mai 1965. Sangene var «Dizzy Miss Lizzy» og «Bad Boy».

## Personell på The Beatles' versjon

*John Lennon: rytmegitar, vokal
*Paul McCartney: bass
*George Harrison: sologitar
*Ringo Starr: trommer
*George Martin: piano

## Andre albumutgivelser hvor The Beatles' variant av «Slow Down» er inkludert

**[[Rock and Roll Music (album)|Rock and Roll Music]]* &ndash; utgitt 7. juni 1976.
**[[Past Masters|Past Masters 1]]* &ndash; utgitt 7. mars 1988.

## «Slow Down» versjon av The Beatles fremført i BBC Radio

Denne litt raskere versjonen av «Slow Down» ble utgitt i 1994 på *[[Live at the BBC]]*. I stedet for å synge «but now you got a boyfriend down the street», forandret Lennon setningen til «but now you don't care a dime for me». Denne versjonen kunne altså Beatles-fans med tilgang til BBC radio, høre opptil et år før *Long Tall Sally* EP'n kom ut.

## Referanser


## Eksterne lenker
Sangteksten
Yogeshwar Dutt

**Yogeshwar Dutt** (født 2. november 1982 i Bhainswal Kalan i distriktet Sonipat i Haryana i India) er en indisk bryter som bryter fristil i 60-kilosklassen. 

Han representerte India under Sommer-OL 2004 i Athen, 2008 i Beijing og i 2012 i London. Under Sommer-OL 2012 tok han bronse i Fri stil 60-kilosklassen.

Han ble hedret med den indiske utmerkelsen Padma Shri for sin innsats.   
## Referanser


## Eksterne lenker
*
Toğrul Əsgərov

**Toghrul Asgarov** (født 17. september 1992) er en aserbajdsjansk bryter som bryter fristil i 60-kilosklassen. Han vil representere Aserbajdsjan under Sommer-OL 2012 i London, etter å ha kvalifisert seg via kvalifiseringen for Europa.

Han tok sølv under Sommer-OL 2016.

## Referanser


## Eksterne lenker
*
Vasyl Fedorysjyn

**Vasyl Petrovytsj Fedorysjyn**, ukrainsk Василь Петрович Федоришин (født 31. mars 1981) er en ukrainsk bryter som bryter fristil i 60-kilosklassen. Han representerte Ukraina under Sommer-OL 2012 i London, etter å ha kvalifisert seg via kvalifiseringen for verden. Han tok opprinnelig sølvmedalje i Sommer-OL 2008, men ble diskvalifisert og fratatt medaljen etter at en retesting i 2017 av hans dopingprøve fra lekene i 2008 var positiv for turinabol.

## Referanser


## Eksterne lenker
*
Mehdi Taghavi

**Mehdi Taghavi** (født 20. februar 1987) er en iransk bryter som bryter fristil i 66-kilosklassen. Han vil representere Iran under Sommer-OL 2012 i London, etter å ha kvalifisert seg via kvalifiseringen for verden.

## Referanser


## Eksterne lenker
*
Jamie Chung

**Jamie Chung** (født 10. april 1983 i San Francisco i USA) er en amerikansk skuespillerinne. 

## Eksterne lenker
* 
*
Source Code

***Source Code*** er en sci-fi-thriller fra 2011. Filmen er regissert av Duncan Jones, og har Jake Gyllenhaal, Michelle Monaghan og Vera Farmiga i hovedrollene.

## Handling
Colter Stevens (Jake Gyllenhaal) er en soldat som våkner opp på et tog – i en annen kropp. Han blir der til en mann kalt Sean Fentress, som er på toget sammen med venninnen Christina (Michelle Monaghan). Så eksploderer toget, og Colter våkner opp på en trang og meget kald base. Der finner han ved hjelp av den mystiske forskeren Goodwin (Vera Farmiga) at det er en bombe på toget som har gått av tidligere på dagen, og at de som står bak planlegger et nytt angrep som vil ta livet av millioner. Colter har kort tid på seg til å finne ut hvem, og kun åtte minutter per gang i den alternative verdenen. I mellomtiden forelsker han seg også i Christina, og vil gjøre alt for å redde henne. Men kan det bli gjort, når forseelsen allerede har skjedd?

## Rolleliste

## Trivia
* Topher Grace ble vurdert for hovedrollen.

## Eksterne lenker
* 
*